Jean-Pierre Papin

Jean-Pierre Papin ( ahoskatua; Boulogne-sur-Mer, Frantzia, 1963ko azaroaren 5a) frantses futbol-jokalaria da

 Biografia 
INF Vichy taldean hasi zen jokatzen, eta Valenciennesen gero, Frantziako Bigarren Mailan. 1985ean, Brugge taldeak hartu zuen, eta Belgikako Kopa irabazi zuen hurrengo urtean. 1986an, Olympique de Marseille taldeak fitxatu zuen, eta talde harekin Frantziako Txapelketako lau titulu irabazi zituen segidan (1989-1992), eta Frantziako Kopa bat (1989). Frantziako golegile nagusia izan zen bost urtez jarraian.

1992an, AC Milanek fitxatu zuen, eta Italiako bi liga irabazi zituen talde horrekin (1993 eta 1994), besteak beste, Marco van Basten eta Franco Baresi jokalariekin. 1994an, Alemaniara joan zen, Bayern Munichekoa taldean jokatzera, Lothar Matthäusekin, besteak beste. Talde harekin, 1996ko UEFAko Kopa irabazi zuen. Urte hartan bertan, Frantziara itzuli zen, Bordeleko Girondins taldean jokatzera. Europako Kopako bi finaletan parte hartu zuen (1991 eta 1993an), baina ez zuen behin ere irabazi. 1991n, Europako jokalari onena izendatu zuten.

Nazioarteko 48 partida jokatu zituen Frantziako selekzioarekin, eta 30 gol sartu zituen. 1986an, Mexikoko Munduko Txapelketan, Frantziako selekzioa hirugarren geratu zen.

Futbol profesionala utzi eta gero, entrenatzaile izan zen zenbait urtean, eta telebista eta irratiko esatari-lanetan ere aritu da.
 Erreferentziak 

Kategoria:Bayern Münchengo futbolariak
Kategoria:Club Brugge KVeko futbolariak
Kategoria:AC Milango futbolariak
Kategoria:Girondins de Bordeauxko futbolariak
Kategoria:Frantziako futbol entrenatzaileak
Kategoria:Urrezko Baloiaren saridunak
Kategoria:Olympique Marseillako futbolariak
Kategoria:Ohorezko Legioko zaldunak
Kategoria:Ligue 1eko jokalariak
Kategoria:UEFAko Txapeldunen Liga irabazi duten jokalariak
Kategoria:Frantziako gizonezkoen futbol selekzioko jokalariak
Kategoria:Frantziako gizon futbolariak